Die jaartal waarin ’n komeet van ongeveer ’n kilometer in deursnee die aarde getref en ’n ystydperk ingelui het, is pas akkuraat deur wetenskaplikes van die Universiteit van Edenburg bepaal.
Uit gravures en inskrywings op ’n pilaar by Gobekli Tepe in Turkye, is vasgestel dat die komeet, of brokstukke daarvan, die aarde in ongeveer die jaar 10 950 voor Christus getref het.
Die datum is bepaal deur die sterre-afbeedings op die pilaar deur rekenaarmodelle te voer en die tyd terug te werk tot die uitbeeldings presies ooreengestem het met waar die sterre hulle destyds sou bevind het.
Hulle het bevind dat daar sowat 12 800 jaar gelede platinum-afsettings oor bykans die hele Noord-Amerika, en waarskynlik die hele wêreld, was. Platinum is skaars in die aardkors, maar kom volop in asteroïde en komete voor.
Dankie vir die terugvoer, Herman. Maar ek het nog altyd gehoor dat die mens in die Amerikas gekom het deur oor die yslaag tydens ‘n ystydperk te beweeg. As hulle reeds vroeër daar was, hoe het hulle oor die see gekom?